A VOXEL-MAN Tempo 3D virtuálisvalóság-szimulátor alkalmazása a sziklacsont sebészetében
Authors: Perényi Ádám , Posta Bálint , Szabó Linda , Tóbiás Zoltán , Dimák Balázs , Nagy Roland , Jónás Gyöngyi , Bere Zsófia , Kiss József , Rovó László , Csanády Miklós 
Published: July 2021

Összefoglaló.
Bevezetés: Az emberi sziklacsont a halántékcsont része, egy
bonyolult és változatos anatómiai felépítésű struktúra. A sziklacsonton végzett
beavatkozások előtt, a műtéti szövődmények megelőzése érdekében,
nélkülözhetetlen a biztos anatómiai tudás és kézügyesség megszerzése, valamint
az egyes műtéti lépések és mozdulatok begyakorlása. A VOXEL-MAN Tempo 3D
fül-orr-gégészeti szimulátor a virtuális valóság és a robotika alkalmazásával
nyújt gyakorlási lehetőséget. Célkitűzés: A Szegedi
Tudományegyetem 2019-ben VOXEL-MAN fül-orr-gégészeti szimulátort helyezett
üzembe az Orvosi Készségfejlesztési Központban. A cikk fül-orr-gégész szakorvos
szerzői a VOXEL-MAN Tempo szimulátor megismerését követően bemutatják a
készüléket, és megfogalmazzák a szimulátorral végzett beavatkozásokkal szemben
támasztott igényüket. Módszer: A szerzők a megfogalmazott
szempontoknak megfelelően értékelik a VOXEL-MAN Tempo szimulátort, és
meghatározzák, milyen szerepet szánnak neki a gyakorlati képzésben.
Eredmények: A szimulátor virtuálisan, mégis valósághűen
mutatja meg a sziklacsont anatómiai viszonyait, a fontos anatómiai struktúrák
valós térbeli elhelyezkedését és egymástól, illetve a sebészi eszköztől mért
távolságát. A rendszer lehetővé teszi a fülműtétek valósághű elvégzését
(kétkezes csontmunka fúróval és szívóval, vérzés szimulálása) taktilis
visszacsatolással. Az egy- vagy kétkezes feladatokkal fejleszthetjük a sebészi
készségeket. A fülműtétek csontmunkája reprodukálható módon elvégezhető valódi
beteg halántékcsontjáról készített rutin, nagy felbontású komputertomográfiás
vizsgálat anyagából. Következtetés: Tapasztalataink alapján a
szimulátor kiválóan alkalmas az egyes műtéti lépesek begyakorlására. A jövőben
fontos szerepet szánunk a virtuális rendszernek a fül-orr-gégészeti graduális és
a fülsebészeti posztgraduális képzésben. Orv Hetil. 2021; 162(16): 623–628.
Summary.
Introduction: The pars petrosa of the human temporal bone is a
structure of complex and diverse anatomy. Prior to surgical interventions, in
order to prevent surgical complications, it is essential to acquire sound
anatomical knowledge and dexterity as well as to practice each surgical step and
movement. The VOXEL-MAN Tempo 3D simulator uses virtual reality and robotics to
provide an opportunity to practice. Objective: In 2019, the
University of Szeged installed a VOXEL-MAN Virtual Reality simulator at the
Medical Skills Development Center. After learning about the VOXEL-MAN Tempo
simulator, the authors present the device and articulate their need for
interventions with the simulator. Method: The VOXEL-MAN Tempo
simulator is evaluated according to the formulated criteria and the role
assigned to it in the practical training is determined.
Results: The simulator shows the anatomical structure of
the temporal bone virtually, yet realistically, the real spatial location of the
important anatomical structures and their distance from each other and from the
surgical instrument. The system allows ear surgery to be performed realistically
(two-handed bone work with a drill and suction) with tactile (vibration) and
visual (bleeding) feedback. One can improve surgical skills with one- or
two-handed tasks. Bone work in ear surgeries can be performed in a reproducible
manner from routine, high-resolution computer tomography of the temporal bone of
a real patient. Conclusion: With reference to our experience,
the simulator is excellent for practicing each surgical step. In the future, we
intend to use this virtual system in undergraduate and postgraduate training in
otolaryngology. Orv Hetil. 2021; 162(16): 623–628.